Forsinket Skjelbred-overgang?

Nytt FIFA-forslag gir Hertha Berlin mulighet til å beholde Per Ciljan Skjelbred lenger.





Foto: Nils Heldal

Skjelbred vender hjem (13.02.20)



FIFA foreslår at nemlig utgående spillerkontrakter blir forlenget til at sesongene faktisk er ferdigspilte for å oppfylle avtaleintensjonene.



- Sånn som det er nå, ligger det i hendene på det tyske forbundet, bekrefter NFF-konkurransedirektør Nils Fisketjønn overfor Adresseavisen.



I utgangspunktet er Skjelbred bundet til Hertha Berlin ut juni. Det gjenstår å se når tysk Bundesliga kommer i gang igjen - og blir ferdigspilt.



Samtidig kan utfallet i saken like godt ende i favør Rosenborg: Dersom hovedstadslaget ikke krever å beholde den tidligere landslagskapteinen etter opprinnelig kontraktsutløp, kan Skjelbred med seriestart i begynnelsen av juli få med seg alle RBK-kampene i år.



Sjøl om kontrakten gjelder fra og med 1. juli, ville Skjelbred opprinnelig ikke blitt spilleklar før overgangsvinduet åpnet 1. august. Nå er vinduet delt i to, der den første registreringsperioden vil være de to ukene før premiererunden.